2014. márciusában kérvényezte az orosz állampolgárságot, és kérte a Nemzetközi Sakkszövetséget, hogy a továbbiakban Oroszország színeiben versenyezhessen. Döntésének indoklásában orosz gyökereire hivatkozott, és kizárta, hogy lépését az Ukrajnában beállt politikai-háborús helyzet indokolta volna. Az Ukrán Sakkszövetség az országváltást jogi úton próbálta megakadályozni, de a Nemzetközi Sakkszövetség (FIDE) az engedélyt 2014. júliusában megadta. Az orosz állampolgárságot július 21-én kapta meg. A döntés alapján augusztusban a 2014-es sakkolimpián már Oroszország színeiben indulhatott és szerezte meg csapatban második olimpiai bajnoki címét.